বানারীপাড়ায় কুকুর টেনে তুলল নবজাতকের লাশ
বরিশালের বানারীপাড়ায় জোয়ারের পানিতে সন্ধ্যা নদীতে ভেসে আসে এক নবজাতকের মৃতদেহ। হতভাগ্য শিশুটির পরিচয় পাওয়া যায়নি। তবে কুকুর নদীর তীরে টেনেহিঁচড়ে তার মৃতদেহ তুলছিল বলে জানায় পুলিশ।







শনিবার রাত ১১টার দিকে উপজেলার চাখার ইউনিয়নের মিরেরহাট বেল্লাল হুজুরের ইটভাটাসংলগ্ন সন্ধ্যা নদীর তীর থেকে ওই মৃতদেহ উদ্ধার করা হয়।




বানারীপাড়া থানার ওসি মো. খলিলুর রহমান জানান, শনিবার স্থানীয় চকিদার মকবুল হোসেন ওই শিশুর লাশ কুকুরে টেনেহিঁচড়ে নিয়ে যেতে দেখে থানা পুলিশকে জানান। ঘটনাস্থলে থেকে নিহত শিশুর মৃতদেহ উদ্ধার করা হয়।
এ ব্যাপারে স্থানীয় চকিদার মকবুল হোসেন বাদী হয়ে ওই রাতেই থানায় একটি ইউডি মামলা করেছেন। 
রোববার সকালে ওই মৃতদেহ ময়নাতদন্তের জন্য বরিশাল শেবাচিম হাসপাতালে পাঠানো হবে। এ ছাড়া ওই শিশুর পরিচয় উদ্ধার করার চেষ্টা চলছে বলেও ওসি জানান।

বরিশালের বানারীপাড়ায় জোয়ারের পানিতে সন্ধ্যা নদীতে ভেসে আসে এক নবজাতকের মৃতদেহ। হতভাগ্য শিশুটির পরিচয় পাওয়া যায়নি। তবে কুকুর নদীর তীরে টেনেহিঁচড়ে তার মৃতদেহ তুলছিল বলে জানায় পুলিশ।